kardosdrur/scandi-wiki huggingface dataset:
Værlandet

Værlandet er ei øygruppe i Askvoll kommune i Vestland. Den klart største øya heiter Værøyna. I tillegg til på Værøyna har det vore busetjing på mellom anna Kalvøyna og Landøyna. Øygruppa har eit areal på 9 km² og om lag 200 innbyggjarar. I vest har ho brusamband via Melværet til Bulandet. Det går bilferje frå Værlandet til Askvoll på fastlandet. Aust for Værlandet ligg øya Alden.

Værlandet ligg på nordsida av Bufjorden og i aust ligg fjordane Aldefjorden og Vilnesfjorden.

Værlandet er truleg «utveret kalla Vitar» som er nemnt i Egilssoga.
Ein overgang frå Vitar til det namnet vi kjenner i dag, er muleg gjennom uttalen «vete» for «vite» (varde), og ved at endinga -øy er lagt til ein gong mellom 1200 og 1500.
(Slik etterhengt -øy er kjent frå stadnamn på Shetland og Orknøyane.) :

Vetar > *Vetar-ey > *Vedrøy > *Verøy
Alternativt har Vitar vore namnet på heile øygruppa, medan Vitarey har vore namnet på hovudøya. Uttalen med «æ» har uansett kome til på 1600-talet etter at folk på staden begynte å oppfatta førsteleddet som «vær», fiskevær.
Forklaringa i Norske Gaardenavne støttar denne løysinga, det er ikkje Værøyna, men Bulandet som er det eigentlege fiskeværet.

Originalteksten i Egilssoga :

 þá lagði Egill skipi sínu til hafs ok helt i útver þat, er Vitar heita, út frá Alda. Þat er komit af þjóðleið. Þar váru fiskimenn, ok var þar gott at spyrja tíðendi

Omsett av Leiv Hegstad 1950 :

"Egil la til havs med skipet sitt og styrde til eit utvær som heiter Vitar; det ligg ut ifrå Alde, utanfor hovudleia. Der var det fiskarfolk og godt høve til å spørja nytt".

Folketalsutvikling

1Med Alden.

Kjelder

Egilssoga på norrønt, sjå kap 57 : http://heimskringla.no/wiki/Egils_saga_Skalla-Gr%C3%ADmssonar
Egilssoga omsett av Hegstad : https://www.nb.no/items/URN:NBN:no-nb_digibok_2007022201061?page=145
Stadnamnet Værøy i Fylkesarkivet : https://stadnamn.fylkesarkivet.no/placename/26b202e0-c3bc-e811-810c-001dd8b71c74
Vitar og Værøy i Norske Gaardenavne : https://www.dokpro.uio.no/perl/navnegransking/rygh_ng/rygh_bla.prl?enhid=193186&avid=43082&s=n

Oluf Rygh skriv :

"― Det "útver þat er Vitar heita",
som nævnes i Egils. s. Kap. 57, maa være den Øgruppe, som udgjøres af
GN. 60-­70 med omgivende mindre Øer og Skjær, eller en Del af samme.
Fællesbetegnelsen Vitar synes ikke at kjendes længere. Navnet maa være
Flt. af viti m., Varde (Indl. S. 87). Vest for GN. 61 ligger en mindre Ø
Vardø (med Høiden Vardøtuen).
60. Værøen. Kaldes væ`rlande, Dat. -da. ― Weyrø NRJ. I
48 b. Veren NRJ. II 140. Were 1563. Werre 1567. Væierøe,
Væreøen 1603. Verøenn 1608. 1667. Werøen 1723.
-Verøy. "Er at forklare af ver n., et Vær (Fiskevær, Ægvær osv.);
Øen har sit Navn af sin Beliggenhed ved det fra gammel Tid stærkt besøgte
Fiskevær Bulandet" (Thj. VSS. 1882 S. 34). Den bekjendte Ø Værø langt
ude i Lofoten er derimod sms. med veðr n., Veir (i Wederøyiom ">AB.
95). Ved andre Øer af dette Navn er Forklaringen usikker, da der ikke
findes tilstrækkelig gamle Former. Ogsaa veðr m., Vædder, kan tænkes sms.
med øy."

Øyar i Askvoll
Sula i Solund

Sula, òg kalla Indre Solund eller Indre Solundøy, er hovudøy i Solund kommune i Vestland. Øya ligg på nordsida av Sognesjøen, den ytste delen av Sognefjorden, og har eit areal på 116 km².  Sørvest på øya, ved Liasundet, ligg den tettbygde staden Hardbakke, der kommuneadministrasjonen i Solund held til.

Fleire smale fjordar skjer seg innover øya og deler ho nesten i fleire bitar. På sørsida ligg Nessefjorden og på nordsida Hagefjorden og Dumbefjorden. I vest ligg øya Steinsundøy og vest for denne igjen Ytre Sula. I aust ligg Losna og Skorpa.

Folketalsutvikling:

Øyar i Solund
Steinsundøyna

Steinsundøyna er ei øy i Solund kommune i Vestland. Ho har eit areal på 18,7 km² og om lag 55 innbyggjarar. Det høgaste punktet er Vardefjellet på 315 meter over havet. 

Øya ligg vest for Sula, som ho har brusamband med. Lenger vest ligg Ytre Sula. På sørsida av øya ligg Sognesjøen, den ytste delen av Sognefjorden, og på nordsida Lågøyfjorden.

Folketalsutvikling:

Øyar i Solund
Stavøya

Stavøya er ei øy i Kinn kommune i Vestland. Ho ligg like sør for Florø lufthamn, på sørsida av Solheimsfjorden og nord for Brufjorden. Øya har eit areal på 10,9 km² og om lag 55 innbyggjarar. 

Øyane Askrova og Svanøya ligg vest for Brufjorden på vestsida av Stavøya. Stavøya vart i 1990 knytt til fastlandet med Stongasundet bru, som er 173 meter lang, over til Bru og Fv547. 

Folketalsutvikling

aMed Ålvora

Kjelder

Bakgrunnsstoff 
 Kart over Flora kommune som viser Stavøya 

Øyar i Kinn
Skorpa i Hyllestad

Skorpa er ei øy i Hyllestad kommune, aust for Sula i Vestland. Øya ligg på sørsida av Åfjorden og nord for øya Losna. 

Øya er ikkje busett.

Folketalsutvikling:

Kjelder

Øyar i Vestland
Geografi i Hyllestad
Skorpa i Kinn

Skorpa er ei øy i Kinn kommune i Vestland, rett vest for Florø. Arealet er 9,0 km². Øya ligg mellom Skorpefjorden i sør og Hellefjorden i nord. I 2023 var folketalet på Skorpa og småøyane Ånnøya og Nekkøya til saman 35 personar.

Folketalsutvikling

Kjelder

Øyar i Kinn
Rugsundøyna

Rugsundøyna er ei øy ved innløpet til Nordfjord i Bremanger kommune i Vestland. Ho har eit areal på 10,7 km². Øya er skild frå fastlandet ved det tronge Rugsundet på søraustsida. Skatestraumen er sundet som ligg mellom Rugsundøyna og Bremangerlandet i sørvest.

Øyar i Bremanger
Reksta

Reksta er ei øy i Kinn kommune i Vestland fylke, om lag 8 km vest for Florø. Øya har båtsamband til Florø frå Rognaldsvåg. Den mykje mindre øya Rognsøya ligg rett vest for Reksta, og ei vegbru over eit smalt sund knyter dei to øyane saman.

Øya hadde tidlegare mykje aktivitet, særleg på 1950-talet under sildefisket. I 2023 bur det 78 personar på Reksta og naboøyane Rognsøya og Kinn til saman. 

Øya ligg mellom Skorpefjorden i nord med øya Skorpa på nordsida, og Rekstafjorden i sør.

Folketalsutvikling

aMed Rognsøya

Kjelder

Øyar i Kinn
Mjømna

Mjømna er ei øy i Gulen kommune i Vestland, og eit kyrkjesokn i Nordhordland prosti.
Øya har eit areal på 10,2 km² og om lag 60 innbyggjarar.

Mjømna ligg mellom Byrknesøy i vest og Sandøy i aust. Fensfjorden ligg på sørsida. På nordsida av Mjømna ligg ei rekkje mindre øyar og holmar mellom øya og Sognesjøen, den ytste delen av Sognefjorden.

Namnet Mjømna kjem frå norrønt mjǫðm som tyder 'hofte'.

Næringsliv 
Fiskeoppdrett vart starta opp på 1980-talet. Mjømna Fiskeoppdrett AS var frå 1985 til 1989 ei verksemd på Mjømna. Kvernvågvatnet Klekkeri var frå 1985 til 1988 ei verksemd på Mjømna.

Mjømna sokn 
Mjømna kyrkjesokn femner den ytre delen av Gulen kommune. Soknekyrkje er Mjømna kyrkje som stod ferdigbygd i 1901. Mjømna sokn vart skild ut frå Gulen sokn ved kongeleg resolusjon 23. juni 1900. Tidlegare hadde folket ytst i Gulen sokna til kyrkja i Eivindvik og det hadde for vore ei lang og ofte farleg kyrkjeferd dit for dei frå ytste øyene. I tillegg til kyrkja vest på Mjømna høyrer òg Byrknesøy kapell på Byrknes til soknet.

Mjømna delområde 
Mjømna er òg namnet på eit delområde i Gulen kommune. Det femner dei vestre øyene og fastlandet vestom Eidsfjorden. Ved folketeljinga i 2001 budde det 901 personar i delområdet, fordeld på 195 i Eidsbotn grunnkrins, 125 i Fivelsdal grunnkrins, 25 i Brandanger grunnkrins, 43 i Hisarøy grunnkrins, 41 i Hille grunnkrins, 128 i Mjømna grunnkrins og 344 i Byrknes grunnkrins.

Samferdsel 
Fylkesveg 4 går over Mjømna. Mjømna har brusamband til Sandøya via Mjåsundbrua og til Byrknesøya via Mjømnesundbrua og Nappsundbrua.

I november 2010 vart fastlandssambandet til Ytre-Gulen fullført med opninga av Brandangersundet bru frå Fivelsdal på fastlandet til Sandøya. Sandøya, Mjømna og Byrknesøya vert såleis landfast og ferjestrekninga Leirvåg-Sløvåg-Skipavik vil berre trafikkere strekninga Leirvåg-Sløvåg.

Ekspressbåtane til Fjord1 har daglege anløp på Mjømna på sine ruter mellom Bergen og Sogn/Nordfjord.

Folketalsutvikling 
Folketalsutvikling for øya Mjømna:

Kjelder 
 SSB: Kart som viser delområde og grunnkrinsar i Gulen kommune

Fotnotar

Bakgrunnsstoff 

 Om Mjømna sokn på nettstaden til Den norske kyrkja
 «Kirkebøker, Sogn og Fjordane» på nettstaden til Arkivverket

Busetnader i Gulen
Stadnamn av norrønt opphav i Noreg
Øyar i Gulen
Sokn i Nordhordland prosti
Losna i Solund

Losna er ei øy i Solund kommune i Vestland. Ho har eit areal på 15,3 km² og 2 innbyggjarar (2023). Det høgaste punktet er Meinova på 451 moh. Øya ligg aust for Krakhella på øya Sula. Losna har eigen ferjekai. Øya har gammalt jordbruksland, men det er i dag ikkje gardsdrift på øya. Det er noko turisme i sommarhalvåret. På byrjinga av 1900-talet var det rundt hundre fastbuande på øya. 

Losna høyrde fram til 1. januar 1964 til Gulen kommune. Ved overføringa av øya frå Gulen til Solund hadde øya 40 innbyggjarar.

Namn 
Det er omstridd kva opphavet til namnet «Losna» er. Ein teori går ut på at namnet har samanheng med adjektivet laus og verbet losne, det vil seie at det går på at øya er skild frå naboøya i vest, Sula. Dei to øyene er skilde frå kvarandre med det smale Krakhellesundet. Ein annan teori er at namnet har samanheng med ordet lys, og at Losna tyder «den glinsande». 

Namnet vart skrive «Losno» (dativ, eintal) ca. 1360 og «i Losno» (dativ, eintal) i 1391.

Historie 
Losna er ei berglendt øy, og det er ikkje så mange stadene som har eigna seg til busetjing og jordbruk. Søraustre delen av øya merkjer seg ut med ei litt større flate og der ligg garden Losna (no Losnegard), som Losnaætta har namnet sitt frå. Losnaætta eigde mykje av Ytre Sogn i stordomstida si og i tre generasjonar var menn frå ætta riksrådar for kongen i seinmellomalderen, men ein veit ikkje om nokon av dei budde på Losna. Det er ikkje så mange spor på Losnegard som tyder på at det har vore ein storgard der, og det er fleire teoriar om kvar Losnaætta hadde hovudbølet sitt, ein går ut på at det var i Bøfjorden i Hyllestad.

Kyrkje 
I mellomalderen var det kyrkje på Losnegard, på staden som framleis heiter Kyrkjeneset. Kyrkja er fyrste gong nemnt i kjeldene i Bjørgvin kalvskinn frå kring 1360. I 1820 såg ein framleis tydelege spor etter kyrkjetufta og nokre graver.
Kyrkja kom bort ei gong mellom 1360 og 1585.

1900-talet 
Dei fekk skulehus på Losna i 1922. Det vart ført fram elektrisk kraft til øya i 1958, og telefon kom i 1936.
Posten hadde brevhus på Losna frå 1914 til 1920, då fekk øya eige postopneri med postnummer 5986 LOSNEGARD. Det vart nedlagt 31. desember 1976. Fylkesbaatane hadde stoppestad på Losna frå 1914.

Folketalsutvikling

Matrikkelgardar 
Det er fire matrikkelgardar på Losna, dei er:

 Strengklauv (Klaua, Klauva, Hamre) – Gardsnummer 62 i Solund, tidlegare gardsnummer 1 i Gulen.
 Losnedal – Gardsnummer 63 i Solund, tidlegare gardsnummer 2 i Gulen.
 Netteland – Gardsnummer 64 i Solund, tidlegare gardsnummer 3 i Gulen.
 Losnegard – Gardsnummer 65 i Solund, tidlegare gardsnummer 4 i Gulen.

Fotnotar

Bakgrunnsstoff 
 Losna-ætta
 Losnaspelet

Øyar i Solund
Busetnader i Solund
Hovden i Kinn

Hovden er ei øy i Hellefjorden i Kinn kommune i Vestland fylke, 10 km nordvest for Florø. Ho har eit areal på 14,6 km².

Nord for Hovden ligg Frøysjøen og øya Frøya. Kvanhovden fyr ligg på vestsida av Hovden. På nordsida av Hovden ligg halvøya Nordhovden, knytt til resten av øya med eit smalt eid.

Folketalsutvikling

Øyar i Kinn
Hisarøyna

Hisarøyna eller Hiserøyna er ei øy i Gulen kommune i Vestland. Ho ligg sør for Sognesjøen, den ytste delen av Sognefjorden. Arealet er 18,7 km² og det høgaste punktet er Veten på 313 moh. Øya har 43 innbyggjarar (2001). 

Sør for Hisarøyna ligg Gulafjorden og Sandøyna.

Fastlandssamband
Hisarøyna fekk fastlandssamband i form av kabelferje i 2013. Kabelferja er driven av ein elektrisk motor, og var det fyrste bilferjesambandet som blei drive av elektrisk kraft i Noreg. Kabelferja går frå Mjånes til Nyhammar og ferjeturen tar ca. 10 minutt.

Folketalsutvikling:

Kjelder

Øyar i Gulen
Stolmen

Stolmen er den fjerde største øya i Austevoll kommune i Vestland. Som dei fleste andre øyer ute mot kysten er kjenneteiknet nakne knausar, lyngheier og litt skog. Det høgaste punktet på Stolmen heiter Såta og er om lag 60 meter høgt.

Busetnadane på Stolmen heiter Våge, Aarland, Stangeland, Mølna, Kvalvågen og Valhammar.

Øya hadde 206 innbyggjarar per januar 2007.

Stolmabrua går frå til øya Selbjørn. Då ho stod ferdig i november 1998 var ho den lengste fritt frambygg-kassebru i lettbetong i verda.

Historie 

Det er gjort arkeologiske funn fra mellom anna vikingtida.

Det var stor tysk aktivitet på Stolmen under den andre verdskrigen. På det meste var over 1000 tyskarar stasjonert her. De bemanna observasjonspostar, radiostasjon og kystartilleri.

På 70-talet var det ein Decca-stasjon heilt sør på øya på Våge.

Folketalsutvikling:

1Med Hevrøya

Øyar i Austevoll
Selja

Selja er ei øy i Stad kommune i Vestland. Øya ligg i Sildegapet sør for Stad og har eit areal på 1,6 km². Det bur om lag 9 fastbuande på øya. Alle bustadhusa er i dag på sørsida av øya. På sørsida ligg også tuftene etter kyrkja som stod på Selja før ho vart flytta til Selje og seinare til Leikanger på Stad. 

St. Sunniva kloster ligg på nordsida av øya. I følgje segna dreiv den heilage Sunniva i land på Selja på slutten av 900-talet. Klosterruinane og grotta der Sunniva visstnok døydde er i dag eit populært turistmål.

Staden er kjent frå mellomalderen som «Seljumannshamn», på nederlandsk og engelsk «Salmanshaven», eit namn som finst på mange kart og i historiske dokument. Namnet kjem av «dei sæle (kristne) mennene» som soga seier døydde saman med Sankta Sunniva.

Galleri

Merknadar

Kjelder

Øyar i Vestland
Busetnader i Stad
Askrova

Askrova er ei øy sørvest for byen Florø i Kinn kommune i Vestland fylke, tidlegare i Sogn og Fjordane. På øya ligg Askrova bedehuskapell.

I 1936 vart det fanga ein rekordfangst av sild ved Askrova. Offisielle tal set han til mellom 100 000 og 120 000 hektoliter. Det var den største fangsten til då i Sogn og Fjordane.

Folketalsutvikling

aMed Tansøya og Helgøya

Kjelder

Bakgrunnsstoff 
Rekordfangsten av sild ved Askrova (nrk.no)

Øyar i Kinn
Kvamsøy i Hardanger

Kvamsøy er ei lita øy i Hardangerfjorden i Kvam herad. Øya ligg i Ytre Samlafjorden, søraust for Øystese. På nordvestsida av øya ligg holmen Øykalven (Tjuvaholmen), det smale sundet mellom dei heiter Øykalvsundet.

Øya har eit areal på om lag 0,4 km² og er om lag ein kilometer lang. Det høgaste punktet på øya er 73 meter over havet. Øya har ein vêrstasjon frå Meteorologisk Institutt som sender inn vêrdata fire gonger i døgnet til heile verda, ein såkalla synoptisk stasjon. Vêrstasjonen er plassert på Austerhaugen. Det ligg også ei lita fyrlykt, som framleis er i drift, på denne haugen.

Det er fleire gravhaugar på Kvamsøy, og det er gjort funn frå Bronsealderen, mellom anna ein bronsecelt.

Folketalsutvikling:

Kjelder

Øyar i Vestland
Geografi i Kvam
Kalmykia

Kalmykia (russisk Республика Калмыкия, kalmukkisk Хальмг Таңһч) er ein republikk i Russland og eit av føderasjonssubjekta i den russiske føderasjonen. Hovudstaden er Elista, arealet er 74 731 km² og innbyggjartalet 289 400 (2010).

Folkesetnad 
Den einaste større byen er Elista (102 700 ibuarar).

Den største folkegruppa i Kalmykia er kalmukkar, eit mongolsk folkeslag som er det einaste folkeslaget i Europa som tradisjonelt er buddhistar. Ved folketeljinga i 2010 var den etniske samansetjinga:

 Kalmukkar: 56,2 %
 Russarar: 29,6 %
 Darginar: 2,6 %
 Kasakhar: 1,7 %
 Meskhetiske tyrkarar: 1,3 %
 Tsjetsjenarar: 1,2 %

Folketalet i Kalmykia har gått sterkt ned dei siste åra, med 10,3 % frå 1989. Samstundes har luten kalmukkar auka frå 45,4 %.

Kjelder

Bakgrunnsstoff 

 Republikken sine offisielle heimesider 
 Artikkel frå Kommersant  
 Artikkel frå NUPI 

Russiske føderasjonssubjekt
Republikkar i Russland
Lepsøya i Ålesund

Lepsøya er ei øy i Ålesund kommune på Sunnmøre. Ho er ein del av øygruppa Nordøyane nord for Ålesund på sunnmørskysten. Øya har eit areal på 12,1 km². Det høgaste punktet er Goaldet på 490 moh.

Øya hadde i 2004 om lag 360 fastbuande innbyggjarar, 156 hus som det bur folk i, 260 menneske frå 20 år, 100 barn og unge opp til 20 år, om lag 80 dagpendlarar og om lag 40 arbeidsplassar på øya. 

Øya har barnehage og kombinert barne- og ungdomsskole. Øya er forbunde med ferje til fastlandet. 

Sør for Lepsøya ligg Vigrafjorden og Vigra, medan Haramsfjorden og Haramsøya ligg i nord.

Bakgrunnsstoff 
 Heimeside 

Øyar i Ålesund
Øyar på Sunnmøre
50000 Quaoar

50000 Quaoar (symbol: ) er eit transneptunsk-objekt i kuiperbeltet. Det blei oppdaga 4. juni 2002 av astronomane Chad Trujillo og Michael Brown ved California Institute of Technology ifrå bilete tekne ved Samuel Oschin Telescope ved Palomar-observatoriet.

Oppdaginga 

Oppdaginga av Quaoar blei offentleggjord den 7. oktober 2002 under eit møte i regi av American Astronomical Society. Dei første bileta tekne av objektet er ifrå 25. mai 1954 der objektet er å finna på ei fotografisk plate ifrå Palomar-observatoriet. Objektet kvalifiserer seg kanskje til dvergplanet status gitt størrelsen funne ifrå direkteobservasjon av romteleskopet Hubble.

Størrelse 

Quaoar er estimert å ha ein diameter på 1260 ± 190 km, som på oppdagingstidspunktet gjorde at det var det største objektet funne i solsystemet sidan Pluto. Nyare observasjonar av romteleskopet Spitzer føreslår derimor ein mykje større albedo på 0,19 og som ei følgje av dette ein mindre diameter på (844.4 ±(+206,7, -189,6

Satellitt 

Oppdaginga av ein satellitt i bane rundt Quaoar blei rapportert i IAUC 8812 den 22. februar 2007. Banen til satellitten er enn ikkje kjend. Satellitten blei funne 0,35 bogesekund unna Quaoar med ein magnitudedifferanse på 5,6. Med ein albedo lik hovudobjektet har han ein diameter på 100 km.

Fotnotar

Kjelde 

 Denne artikkelen bygger på «50000 Quaoar» frå , den 12. april 2008. 
 

Transneptunske objekt
Klassiske kuiperbelteobjekt
Oppdagingar av Michael E. Brown
Oppdagingar av Chad Trujillo
Himmellekamar oppdaga i 2002
Nordøyane

Nordøyane er ei øygruppe i Ålesund kommune i Møre og Romsdal. Ho omfattar øyene Ona, Sandøya, Finnøya, Harøya, Fjørtofta, Flemsøya, Haramsøya og Lepsøya og ligg på nordre Sunnmøre. 

Lepsøya er den sørvestlegaste av dei åtte øyane og grensar til Vigrafjorden og Vigra i Giske kommune i sørvest. I nordaust ligg Ona som den nordlegaste øya, og grensar til Aukra kommune. 

Den største av dei åtte øyane er Harøya, med 13,6 km². Ona er den minste folkesette med 0,8 km².

I august 2022 fekk Nordøyane vegsamband med fastland, og fleire av dei med kvarandre, då Nordøyvegen opna.

Kjelder

Øyar på Sunnmøre
Øyar i Ålesund
Fugløya

Fugløya er namnet på fleira øyar i Noreg:

 Fugløya i Flatanger
 Fugløya i Gildeskål
 Fugløya i Karlsøy
 Fugløya i Kinn
 Fugløya i Kristiansund
Ungdom mot EU

Ungdom mot EU (UmEU) er ein tverrpolitisk ungdomsorganisasjon som jobbar mot norsk medlemskap i Den europeiske unionen. UmEU vart skipa 17. februar 1991 med Olav Sannes Vika som leiar. Frankie Solberg Rød frå Sarpsborg er leiar i perioden 2020-2021. UmEU er ungdomsorganisasjonen til Nei til EU, og deler kontorlokale med dei i Oslo. Organisasjonen har aktivitet i dei fleste fylke.

Historie 
Organisasjonen vart skipa i Oslo under namnet Ungdom mot EF ved eit skipingsmøte 17. februar 1991. Den første leiaren var Olav Sannes Vika, og Janne E. Johannessen var valt som første nestleiar. Organisasjonen bestod frå byrjinga av ein brei allianse av ungdommar frå forskjellige politiske organisasjonar og parti. Mange medlemmer hadde tidlegare erfaring frå lokale studentlag og organisasjonar som Norges Bygdeungdomslag og Natur og Ungdom. Allereie ved det andre landsmøtet i februar 1992 hadde Ungdom mot EF 4000 medlemmer fordelt på over 100 lokallag. 

I forkant av folkerøystinga i 1994 arbeida organisasjonen med å overbevise den norske ungdommen om å ta eit standpunkt mot norsk EU-medlemskap. I oktober same år lanserte Ungdom mot EU ein kampanje under parolen «Vi vil velge vår egen framtid». AUF, KrFU, Unge Venstre, Norges Bygdeungdomslag, Senterungdommen, Sosialistisk Ungdom, Juvente, og Natur og Ungdom var blant ungdomsorganisasjonane som slutta seg til denne kampanjen. Ungdomskampanjen mot EU resulterte i over 60 prosent oppslutning mot norsk EU-medlemskap frå elevar i dei vidaregåande skulane ved skulevala november 1994. Engasjementet i Ungdom mot EU nådde sitt historiske toppunkt på denne tida, då organisasjonen bestod av over 20 tilsette og 7418 betalande medlemmer under 25 år.

Leiarar i Ungdom mot EU 
 2020– : Frankie Solberg Rød
 2019–2020: Reidun Berntsen Heggen
 2018–2019: Eirik Fenstad Thorbjørnsen
 2016–2018: Syver Glordencio Mendoza Zachariassen
 2015–2016: Åsa Kjerstine Kjølberg Moen
 2014–2015: Bjørn Ola Opsahl
 2013–2014: Mads Opheim
 2011–2012: Marte Gustad Iversen
 2010: Tale Marte Dæhlen
 2009: Sigrid Z. Heiberg
 2007–2008: Tore Syvert Haga
 2006: Gunvor Hass
 2004–2005: Hedda Haakestad
 2002–2003: Maria Walberg
 2000–2001: Maria Lyngstad
 1999: Trude Sørensen
 1997–1998: Haakon Flemmen
 1995–1996: Kari Anne Moe
 1993–1994: Halvard Ingebrigtsen
 1991–1992: Olav Sannes Vika

Kjelder

Bakgrunnsstoff 
 Offisiell nettstad 
 Nøkkelopplysningar frå Enhetsregisteret

Norske ungdomslag
Noreg og EU
Skipingar i 1991
Bogøy

Bogøy eller Bogøyvær er ei øygruppe som ligg i Frøya kommune i Trøndelag. Bogøy består av dei to øyane Bogøy og Smaløy, som er knytte til kvarandre med hengebru. I dag er staden nesten fråflytta men vel 20 personar er framleis fastbuande. 

Fiskeværet ligg nord for øya Frøya og har hatt ein jamn tilbakegang i folketalet etter den andre verdskrigen. Skulen vart lagt ned i 1992, noko som nesten aleine halverte folketalet. Staden kan likevel tilby både overnatting og gjestehamn, men er kanskje mest kjend for landhandelen på kaia som er sjølvbetjent når kjøpmannen Odd Skatvold sjølv ikkje er til stades. 

Bogøy har hurtigbåtsamband til Sula, Mausund og vidare til Frøya. 3. mai 2006 vart det opna ferjesamband frå Dyrøya på fast-Frøya til Mausund og Sula. Dette sambandet trafikkerer òg Bogøy.

Kjelder

Denne artikkelen bygger på «Bogøy» frå ,  den 12. april 2008.  

Øyar i Trøndelag
Fiskevær i Trøndelag
Geografi i Frøya
Hoddøya

Hoddøya er ei øy i tidlegare Otterøy kommune, no Namsos kommune  i Namdalen i Trøndelag. Øya ligg i Namsenfjorden, om lag 15 km vest for Namsos. Ho har eit areal på 10,3 km².

Det høgaste punktet på øya er Vattafjellet på 207 meter over havet.

Geografi i Namsos‎
Øyar i Trøndelag
Horta

Horta eller Hortavær er eit fiskevær i Leka kommune i Trøndelag. Været ligg om lag 10 km nordvest for Leka og består av om lag 360 øyar, holmar og skjer. Mellom Horta og Leka ligg Hortafjorden. 

Horta vart avfolka i 1967. I dag gjenstår det nokre bygg på hovudøyane Burøya (Ytterøya) og Vågøya (Innerøya). Staden var i sine glansdagar eitt av Ytre Namdal sitt største dunvær med over 2000 opparbeida reirplassar.

Horta er fredat etter naturvernlova som natur- og fuglereservat.

Bakgrunnsstoff 
 Informasjonsside om Horta 

Geografi i Leka
Fiskevær i Trøndelag
Øyar i Trøndelag
Tidlegare busetnader i Trøndelag
Seløya

For øya i Øygarden, sjå Seløyna. For øya i Tysnes, sjå Seløy.

Seløya er ei øy i Herøy kommune i Nordland. Ho ligg vest for Staulen og nord for Ytre Øksningan.

Geografi i Herøy i Nordland
Øyar i Nordland
Herdlevær

Herdlevær er ein busetnad på øya Herdleværet i Øygarden vest for Oøy og Skogsøy. Herdlevær høyrde til i mellomalderen kongsgarden på Herdla. 

Herdlevær har i tidlegare tider vore eit utvær og ein sesongbustad for fiskarar og ein finn spor attende til tidleg vikingtid. 
Før dette har det òg sannsynlegvis vore busetnad på desse øyene.

Folketalsutvikling:

Kjelder

Fiskevær i Vestland
Geografi i Øygarden
øyar i Øygarden